《与天宁寺主僧云岫对坐偶成》
宋代·陈著

潇潇风雨里，得得又开门。
两榻蕙兰壁，半檐花竹村。
鸣蛙藏绿暗，归翼带黄昏。
此景少人会，相看付不言。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。